117 



ledende Betegnelser »oval« og »omvendt ægformet« og har 

 indskrænket mig til overalt at bruge Ordet »ægdannet«, idet 

 Formen yderligere betegnes ved Tilføjelse af beskrivende Ord, 

 som »kort« — »aflangt« — »langstrakt« — i Forbindelse 

 dermed. »Udvidet bag Midten« betyder, at den største 

 Bredde falder mer eller mindre tydeligt bagved Midten. Med 

 Hensyn til Længdeangivelserne bemærker jeg, at disse gjen- 

 nemgaaende beror paa Maalinger, som jeg selv har foretaget, 

 af de til min Raadighed staaende Kækker af Individer. 

 Maalet angiver Legemets samlede Længde fra Snudespids til 

 Bagkropsspids. Jeg har ikke villet angive Minimumsgrænsen, 

 som naaes af de i næsten alle Arter forekommende Dværge 

 eller forkrøblede Exemplarer, da Maalene i saa Fald ikke 

 giver noget sandt Billede af Artens Størrelse^ De opførte 

 Maal er at betragte som Gjennemsnitsstørrelsen af de al- 

 mindelig forekommende veludviklede Exemplarer. Hvor en 

 Art varierer betydeligt i Størrelse, ogsaa indenfor de vel ud- 

 viklede Exemplarer, er der angivet 2 Maal, der dog ogsaa 

 kun maa betragtes som Gjennemsnitsstørrelser, idet der vel 

 kan findes mindre eller endog undtagelsesvis lidt større In- 

 divider. 



Heldigvis har det været mig muligt at faa alle de heri 

 beskrevne Arter til omhyggelig Undersøgelse i mit eget 

 Hjem , idet et Antal Samlere med stor Beredvillighed har 

 stillet deres Materiale af sjældnere Arter, som jeg ikke selv 

 besidder, til min Raadighed. Disse Herrer bringer jeg her- 

 ved min Tak, i Særdeleshed Hr. Skolebestyrer N. P. Jør- 

 gensen, Odense, som ved at tilstille mig en Del af sit 

 omhyggelig bestemte Materiale har ydet mig en udmærket 

 Hjælp, og Hr. Kmhr. Fabritius- Tengnagel, hvis om- 

 fattende Indsamlinger har bragt flere nye og interessante 

 Arter for Dagen. En særlig Tak retter jeg ogsaa til Hr. J. 

 Schilsky, der ved sit store og udmærkede Arbejde over 

 Apionerne i Küster &Kraatz's »Die Käfer Europa's« har 

 vist mig Vejen og bidraget til at rette existerende Fejl i de 

 tidligere Fortegnelser. Af dette Værk er desværre kun 

 2 Hefter udkomne og nogen Bestemmelsestabel findes end- 

 nu ikke. 



